कोविड-19 वैक्सीन विकास के दौरान सीरम इंस्टिट्यूट के समक्ष 7 चुनौतियाँ

कोविड-19 वैक्सीन विकास के दौरान सीरम इंस्टिट्यूट को बहुत सी चुनौतियों का सामना करना पड़ा I आइये ऐसी ७ चुनौतियों से आपको रूबरू कराएं I

1. वैक्सीन विकास और निर्माण चुनौतीपूर्ण

कोविड-19 वैक्सीन से संबंधित प्रथम चुनौती ये थी कि जिस वैक्सीन का निर्माण और विकास कार्य किया जा रहा था, वह मनुष्य पर कारगर होगा कि नहीं। वैक्सीन का प्रभावशाली परीक्षण कार्य भी कंपनी के लिए एक प्रमुख चुनौती रही।

2. वैक्सीन निर्माण में लगने वाला समय

सामान्यतः वैक्सीन निर्माण में लंबा वक्त लगता है, जो 6 वर्ष से 8 वर्ष तक होता है। कंपनी के समक्ष ये चुनौती भी रही कि किस प्रकार से वैक्सीन का निर्माण कम-से-कम समय में किया जा सके। साथ ही ये चुनौती भी रही कि यदि वायरस अपना स्ट्रेन बदल लेता है तो क्या विकसित वैक्सीन नए स्ट्रेन के वायरस पर प्रभावकारी होगा।

3. वैक्सीन बनने के बाद लोग इस्तेमाल करेंगे या नहीं

सीरम इंस्टिट्यूट ने H1N1 समस्या के दौरान फ्लू वैक्सीन विकसित किया था। लेकिन 2 वर्ष पश्चात कोई भी वैक्सीन लेना नहीं चाहते थे। ऐसा होने का कारण भारत में जगरूकता की कमी होना है। यूरोप और अमेरिका के उलट भारत में वयस्क आमतौर पर फ्लू वैक्सीन या किसी अन्य प्रकार का टीका नहीं लेते हैं। भारत में लोग बीमारी होने पर इलाज कराने के लिए दौड़ पड़ते हैं। इसके लिए भारत में जागरूकता अभियान चलाने की जरुरत है।